|  |  |  |  |
| --- | --- | --- | --- |
| **Naziv obveznika:** | Specijalna bolnica za medicinsku rehabilitaciju Varaždinske Toplice | **Broj RKP-a:** | 40746 |
| **Sjedište obveznika:** | Varaždinske Toplice | **Matični broj:** | 03325334 |
| **Adresa sjedišta obveznika:** | Trg svetog Martina 1 | **OIB:** | 68425903637 |
| **Razina:** | 31 | **Šifra djelatnosti prema NKD-u:** | 8610 |

**BILJEŠKE UZ FINANCIJSKE IZVJEŠTAJE**

za razdoblje od 01. siječnja do 31. prosinca 2020. godine

## **1. UVOD**

Specijalna bolnica obavlja djelatnosti bolničke i specijalističko-konzilijarne zdravstvene zaštite iz područja fizikalne medicine i rehabilitacije.

U okviru djelatnosti bolničke i specijalističko-konzilijarne zdravstvene zaštite iz područja fizikalne medicine i rehabilitacije, pojedine djelatnosti specijalističko-konzilijarnog liječenja, kao i nezdravstvene djelatnosti koje se u manjem opsegu ili uobičajeno obavljaju uz djelatnost bolničke i specijalističko-konzilijarne zdravstvene zaštite, određuju se rješenjem Ministarstva zdravstva.

Specijalna bolnica za medicinsku rehabilitaciju Varaždinske Toplice može obavljati znanstveno-nastavnu djelatnost uz suglasnost Ministarstva zdravstva.

Osim osnovne djelatnosti Specijalna bolnica pruža zdravstvene usluge u turizmu, obavlja djelatnost ugostiteljstva, turizma i trgovine, odnosno poslove za koje ima odobrenje sukladno posebnom propisu.

Upravljačka struktura i druga stalna tijela upravljanja Bolnicom utvrđena su Statutom Bolnice i drugim zakonskim propisima i čine ih: Upravno vijeće, ravnatelj, zamjenik ravnatelja, pomoćnik ravnatelja za kvalitetu zdravstvene zaštite, pomoćnik ravnatelja za sestrinstvo-glavna sestra bolnice, Voditelji odjela, Stručno vijeće, Stručni kolegiji, Etičko povjerenstvo, Povjerenstvo za lijekove i Povjerenstvo za kvalitetu.

Sredstva za rad i poslovanje Bolnica stječe iz proračuna – financijskog plana (Ugovorom s Hrvatskim zavodom za zdravstveno osiguranje, Ugovorom s Ministarstvom zdravstva i socijalne skrbi, Ugovorima s Ministarstvom obitelji, branitelja i međugeneracijske solidarnosti, te od drugih tijela državne vlasti koji se na osnovi Zakona financiraju iz državnog proračuna, Ugovorom s jedinicom područne (regionalne) samouprave, Ugovorom s jedinicom lokalne samouprave, direktnom prodajom zdravstvenih, turističkih i ugostiteljskih usluga fizičkim i pravnim osobama, te iz drugih izvora na način i pod uvjetima utvrđenim važećim zakonskim propisima).

Dužnost ravnatelja Specijalne bolnice za medicinsku rehabilitaciju Varaždinske Toplice obnaša Denis Kovačić, dr. med. spec. Odlukom Upravnog vijeća od 15.03.2018. godine.

# BILJEŠKE UZ OBRAZAC PR-RAS (VP 151) „IZVJEŠTAJ O PRIHODIMA I RASHODIMA, PRIMICIMA I IZDACIMA“ ZA RAZDOBLJE OD 1. SIJEČNJA DO 31. PROSINCA 2020. GODINE

**AOP – 045 – Pomoći iz inozemstva i od subjekata unutar općeg proračuna –** u 2020. godini ostvarene su pomoći u iznosu 40.575.143,00 kuna, veće su u odnosu na 2019. godinu za 1.418,80% ili za 37.903.636,00 kuna, a odnosi se na refundaciju 35% iznosa anuiteta za hidroterapiju „Terme“ iznos od 228.549,66 kuna – povrat od Ministarstva zdravstva temeljem sklopljenog Sporazuma o sufinanciranju iz 2003. godine. Iznos od 321.561,96 kuna odnosi se na sufinanciranje pripravničkog staža zdravstvenih radnika dobivenih iz EU sredstava preko HZZ, dok se iznos od 32.414.249,29 kuna odnosi na sufinanciranje projekata energetske obnove zgrada, refundacija za izradu tehničke dokumentacije za uređenje 100 soba u objektu Minerva iznos od 189.812,00 kuna, refundacija za izradu tehničke dokumentacije za Lovrinu kupelj u iznosu 126.000,00 kuna, pomoći Ministarstva zdravstva za podmirenje dospjelog dugovanja dobavljačima lijekova i potrošnog materijala u iznosu 1.350.310,00 kuna, pomoći Ministarstva regionalnog razvoja za vlastitu komponentu ušešća na energetskoj obnovi objekta Minerva iznos od 3.000.000,00 kuna, prihodi po osnovu refundacije plaća HZZ-a za djelatnike ugostiteljstva uzrokovanih pandemijom COVID-19 u iznosu 2.940.550,00 kuna te prihodi na ime mjera pomoći grada Var. Toplica za porez na potrošnju u iznosu 4.109,93 kuna.

**AOP – 074 – Prihodi od imovine** – ostvareni u iznosu 124.768,00 kuna, manji su u odnosu na prethodnu 2019. godinu za 54,60% ili za 150.314,00 kuna, naplaćen manji iznos na ime kamata po žiro računima i računu Cash poola.

**AOP – 105 – Prihodi od upravnih i administrativnih pristojbi, pristojbi po posebnim propisima i naknada** – ostvareni su u iznosu 8.879.568,00 kuna, manji su u odnosu na prethodnu 2019. godinu za 51,8% ili za 9.540.267,00 kuna što je direktno povezano s pandemijom COVID-19 i izvođenjem građevinsko-obrtničkih radova na energetskoj obnovi bolničkih zgrada – manje punjenje bolničkih kapaciteta.

**AOP – 123 – Prihodi od prodaje proizvoda i robe te pruženih usluga i prihodi od donacija –** ostvarene su u iznosu 7.412.400,00 kuna i manji su za 67,80% u odnosu na prethodno razdoblje, a posljedično je vezano uz izvođenje građevinsko-obrtničkih radova na energetskoj obnovi objekata Bolnice i situacije vezano uz COVID-19 i ostvarenja ostalih vlastitih prihoda od tržišta.

**AOP – 130 – Prihodi od nadležnog proračuna i od HZZO-a na temelju ugovornih obveza** – ostvarene u ukupnom iznosu od 42.689.180,00 kuna, manji su od prethodne 2019. godine za 41,30% ili za 30.052.068,00 kuna. Prihodi iz nadležnog proračuna za financiranje redovne djelatnosti proračunskih korisnika (Decentralizirana sredstva) oprihodovana su u odnosu na 2019. godinu više za 2.032.000,00 kuna ili za 59,8% - veća refundacija na ime dodatnog ulaganja u energetsku obnovu bolničkih zgrada, dok su prihodi od HZZO-a na temelju ugovornih obveza oprihodovani u manjem iznosu u odnosu na prethodnu 2019. godinu za 46,3% ili za 32.084.068,00 kuna. Spomenuto smanjenje prihoda od HZZO-a rezultat je slabijeg punjenja bolničkih kapaciteta što je najvećim dijelom posljedica pandemije COVID-19, te manjim dijelom rezultat izvođenja građevinsko-obrtničkih radova na energetskoj obnovi objekata Bolnice. Za iznos više doznačenih sredstava od HZZO-a od stvarno izvršenih usluga razlika je evidentirana u ostalim tekućim obvezama.

**AOP – 136 – Kazne, upravne mjere i ostali prihodi** – u 2020. godini prihod od 37,00 kuna kuna odnosi se na ostvareni višak prihoda po inventuri. Oprihodovani iznos je manji u odnosu na prethodnu 2019. godinu za 98,7% ili za 2.770,00 kuna.

**AOP – 161 – Naknade troškova zaposlenima –** spomenuti rashodi manji su za 27,5% u odnosu na prethodnu godinu radi manjeg broja odlazaka radnika na službena putovanja (situacija vezana uz COVID-19), smanjenja naknada za prijevoz zaposlenika (izolacije, bolovanja). Na stručnom usavršavanju bio je manji broj korisnika upućen od Hrvatskog zavoda za zapošljavanje.

**AOP – 166 – Rashodi za materijal i energiju** – spomenuti rashodi manji su za 31,4% u odnosu na prethodnu godinu radi manjeg broja korisnika na smještaju zbog situacije vezanu uz COVID-19 i izvođenja građevinsko-obrtničkih radova na energetskoj obnovi Bolnice.

**AOP – 170 – Materijal i dijelovi za tekuće i investicijsko održavanje** – zbog pripreme i provođenja projekata energetske obnove bolničkih zgrada, zaposlenici tehničke službe su angažirani na održavanju u manjem obimu u odnosu na prethodnu godinu.

**AOP – 174 – Rashodi za usluge –** manji su za 6,8% u odnosu na 2019. godinu. Evidentirano je smanjenje rashoda u dijelu promidžba i informiranje, komunalne usluge, zakupnine i najamnine, intelektualne usluge što je posljedično vezano uz situaciju COVID-19 i izvođenje građevinsko-obrtničkih radova na objektima Bolnice (smanjen obim aktivnosti). Evidentirano je povećanje na stavci tekućeg i investicijskog održavanja (održavanje zastarjele opreme, djelomično uređenje prostora nakon radova na energetskoj obnovi objekata Bolnice).

**AOP – 184 – Naknade troškova osobama izvan radnog odnosa** – smanjenje u odnosu na prethodnu 2019. godinu za 60,6% - manji broj osoba na stručnom osposobljavanju.

**AOP – 185 – Ostali nespomenuti rashodi poslovanja** – u odnosu na prethodnu godinu evidentirano je smanjenje za 1,5% (premije osiguranja, članarine udrugama, razne pristojbe i naknade), dok je povećanje evidentirano na naknadama za rad Upravnog vijeća (1 član više u odnosu na prethodnu godinu), reprezentaciji (uvodne i završne konferencije po projektima energetske obnove).

**AOP – 199 – Kamate za primljene kredite i zajmove** – spomenuti rashodi veći su u odnosu na prethodnu 2019. godinu za 1.040,70% ili za 213.637,00 kuna, a odnosi se na interkalarne kamate po investicijskim kreditima.

**AOP – 207 – Ostali financijski rashodi** – u odnosu na prethodnu 2019. godinu bilježimo ukupno smanjenje za 26,6%. Najveći udio smanjenja evidentiran je u negativnim tečajnim razlikama – prethodne 2019. godine otplaćen kredit za hidroterapiju Terme u cijelosti. Povećanje je evidentirano u bankarskim uslugama i zateznim kamatama. U 2020. godini Bolnica je bila primorana sklopiti dva Upravna ugovora za namirenje poreznog duga (jedan u mjesecu travnju, drugi u mjesecu rujnu) za što je trebalo ishoditi bankarske garancije, a posljedično sklopljenom Upravnom ugovoru u obvezi smo plaćati zatezne kamate za PDV koji nije plaćen u zakonskom roku.

**AOP – 246 – Naknade građanima i kućanstvima na temelju osiguranja i druge naknade** – bilježimo povećanje za 408,30% u odnosu na prethodnu 2019. godinu, a odnosi se na stipendije djeci preminulih radnika (u 2020. godini preminula dva djelatnika iza kojih je ostalo petero malodobne djece).

**AOP – 257 – Ostali rashodi** – prethodne godine isplaćen iznos od 53.000,00 kuna - odnosio se na isplatu štete fizičkoj osobi-pacijentici radi tjelesne povrede u prostorima Bolnice za vrijeme fizikalne rehabilitacije (van sudska nagodba koja nije bila pokrita policom osiguranja).

**AOP – 287- Obračunati prihodi od prodaje proizvoda i robe i pruženih usluga-nenaplaćeni** – u tekućoj godini uz pacijenta koji se nalazi na dugotrajnom liječenju u našoj ustanovi (upitna naplativost evidentiranog potraživanja za pruženu medicinsku uslugu).

**AOP – 302 – Prihodi od prodaje proizvedene dugotrajne imovine** – manji za 37,8% u odnosu na prethodnu godinu, a odnose se na prihode nad kojima postoji stanarsko pravo – veći broj stanova otplaćen prethodne godine.

**AOP – 350 – Licence** – evidentirano smanjenje za 18,9%, prethodne godine povećani izdaci zbog uvođenja novog bolničkog sustava.

**AOP – 357 – Poslovni objekti** – odnosi se na pripremne radnje za izgradnju Nacionalnog rehabilitacijskog centra za osobe s bolestima kralježnične moždine, u 2020. godini odabrani je izvođača radova, počela priprema gradilišta. Troškovi manji u odnosu na prethodnu 2019. godinu jer je većina pripremnih radnji odrađena u prethodnim godinama.

**AOP – 361 – Uredska oprema i namještaj** – u odnosu na prethodnu 2019. godinu evidentirano je povećanje za 8,7%, a odnosi se na uređenje uređenje soba nakon energetske obnove.

**AOP – 362 – Komunikacijska oprema** – evidentirano povećanje u odnosu na prethodnu godinu za 56% odnosi se na nabavku televizora za opremanje soba. Nabavljana samo nužna oprema zbog smanjenog obima rada.

**AOP – 363 – Oprema za održavanje i zaštitu** – u poslovnoj 2020. godini spomenuta oprema nije nabavljana, nabavljana samo neophodna oprema.

**AOP – 364 – Medicinska i laboratorijska oprema** – nabavljena je oprema u iznosu 437.514,00 kuna što je manje za 75,3% u odnosu na prethodnu godinu, nabavljana samo neophodna oprema (bolnički kreveti, dišni aparati s bocama, maglomati, pulsni oksimetar) zbog situacije vezano uz COVID-19 i građevinsko-obrtničkih radova na objektima bolnice.

**AOP – 369 – Prijevozna sredstva** – u 2019. godini je za potrebe Bolnice nabavljeno novo kombi vozilo, u 2020. godini bila planirana nabavka osobnog vozila, ali zbog loše situacije i smanjenja vlastitih prihoda od istog se odustalo.

**AOP – 384 – ulaganja u računalne programe** – u 2020. godini izvršena nadogradnja programa za sestrinsku dokumentaciju i nadogradnja bolničkog sustava (CUS).

**AOP – 393 – Rashodi za dodatna ulaganja na nefinancijskoj imovini –** u odnosu na prethodnu 2019. godinu evidentirano je povećanje za 400,2%. Početkom 2020. godine uz aktualne radove na energetskoj obnovi objekta Minerva započeli su radovi na energetskoj obnovi objekta Lovrina kupelj i Skupa zgrada – evidentirani su rashodi u iznosu 113.417.992,00 kuna (iznos izvršenih radova, projektantski i stručni nadzor). Spomenuti rashodi se financiraju iz Fonda za sufinanciranje provedbe EU projekata na regionalnoj i lokalnoj razini – primljena akontacija od 3.000.000,00 kuna, kreditnih sredstava, EU sredstava i vlastitih sredstava.

**AOP – 474 – Primici od zaduživanja** – evidentirani u iznosu 53.459.941,00 kuna, a odnose se na kredite za zatvaranje financijske konstrukcije vezano uz građevinsko-obrtničke radove na energetskoj obnovi bolničkih zgrada. Iz ESIF kredita HBOR-a evidentiran je iznos od 32.591.515,00 kuna, dok je od poslovne Zagrebačke banke evidentiran iznos od 20.686.426,00 kuna.

### Tablica 1. Struktura ukupnih prihoda i primitaka, rashoda i izdataka od 2017.-2020. godine

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Razred** | **A) Prihodi i primici** | **2017.** | | **2018.** | | **2019.** | | **2020.** | |
| **Iznos** | **Struktura** | **Iznos** | **Struktura** | **Iznos** | **Struktura** | **Iznos** | **Struktura** |
| 6 | Prihodi poslovanja | 108.626.116,00 | 99,87 | 115.836.782,00 | 99,91 | 117.153.472,00 | 99,91 | 99.681.096,00 | 65,06 |
| 7 | Prihodi od nefinancijske imovine | 145.045,00 | 0,13 | 108.844,00 | 0,09 | 133.368,00 | 0,11 | 82.987,00 | 0,05 |
| 7 | Primici i izdaci | 0,00 | 0,00 | 0,00 | 0,00 | 0,00 | 0,09 | 53.459.941,00 | 34,89 |
| **Ukupni prihodi** | | **108.771.161,00** | **100** | **115.945.626,00** | **100** | **117.286.840,00** | **100** | **153.224.024,00** | **100,00** |
| **Razred** | **B) Rashodi i izdaci** | **Iznos** | **%** | **Iznos** | **%** | **Iznos** | **%** | **Iznos** | **%** |
| 3 | Rashodi poslovanja | 100.841.934 | 94,07 | 103.244.195 | 91,95 | 109.557.425 | 78,82 | 101.408.685,00 | 46,44 |
| 4 | Rashodi za nabavu nefinancijske imovine | 4.722.303 | 4,41 | 7.411.192 | 6,60 | 28.508.233 | 20,51 | 116.959.720,00 | 53,56 |
| 5 | Izdaci za financijsku imovinu i otplatu zajmova | 1.633.333 | 1,52 | 1.633.333 | 1,45 | 933.238 | 0,67 | 0,00 | 0,00 |
| **Ukupni rashodi** | | **107.197.570** | 100 | **112.288.720** | 100 | **138.998.896** | 100 | **218.368.405,00** | **100,00** |
| **Višak/manjak prihoda nad rashodima i izdacima** | | **1.573.591,00** |  | **3.656.906,00** |  | **-21.712.056,00** |  | **-65.144.381,00** |  |

# BILJEŠKE – BILANCA (OBRAZAC BIL VP 152) NA DAN 31.12.2020. GODINE

|  |  |  |  |  |  |
| --- | --- | --- | --- | --- | --- |
| Tablica 1. Isječak iz Bilance na dan 31.12.2020. godine | | | | | |
| Račun iz računskog plana | Opis | AOP | Stanje | Stanje 31.12.2020. | Indeks 5/4 |
| 01.01. 2020. |
| 1 | 2 | 3 | 4 | 5 | 6 |
| 022 i 02922 | Postrojenja i oprema | 14 | 5.870.828,00 | 5.272.168,00 | 89,80 |
| 221 | Uredska oprema i namještaj | 15 | 15.938.835,00 | 14.690.417,00 | 92,17 |
| 222 | Komunikacijska oprema | 16 | 2.185.409,00 | 2.212.276,00 | 101,23 |
| 223 | Oprema za održavanje i zaštitu | 17 | 9.830.703,00 | 9.778.266,00 | 99,47 |
| 224 | Medicinska i laboratorijska oprema | 18 | 16.519.768,00 | 15.802.859,00 | 95,66 |
| 225 | Instrumenti, uređaji i strojevi | 19 | 530.947,00 | 518.271,00 | 97,61 |
| 226 | Sportska i glazbena oprema | 20 | 608.513,00 | 158.596,00 | 26,06 |
| 227 | Uređaji, strojevi i oprema za ostale namjene | 21 | 10.621.764,00 | 10.357.117,00 | 97,51 |
| 2922 | Ispravak vrijednosti postrojenja i opreme | 23 | 50.365.111,00 | 48.245.634,00 | 95,79 |

Tijekom 2020. godine imamo evidentirano smanjenje vrijednosti postrojenja i opreme za 10,20%, odnosno po pojedinim stavkama nabavki opreme smanjenje vrijednosti se kreće u rasponu od 0,53-73,94%. Pad vrijednosti postrojenja i opreme evidentiran je na uredskoj opremi i namještaju, opremi za održavanje i zaštitu, medicinskoj i laboratorijskoj opremi, sportskoj i glazbenoj opremi, te na uređaji, strojevi i oprema za ostale namjene. Povećanje vrijednosti evidentirano je na komunikacijskoj opremi (nabava televizora).

**AOP – 005 – Nefinancijska imovina –** stanje nematerijalne imovine povećano je tijekom 2020. godine za 104.577,00 kuna, a odnosi se na kupnju novih licenci za antivirusni program, za program za obračun plaća (obračun kamata po sudskim sporovima), i kupnja licenci za e-mail programe.

**AOP – 042 – Ulaganja u računalne programe –** tijekom godine izvršena je nadogradnja bolničkog sustava za mogućnost spajanja na centralni upravljački sustav (CUS) i nadogradnja dijela sestrinske dokumentacije.

**AOP – 048 – Zalihe sitnog inventara –** povećane su za 6.419,00 kuna ili za 2,7% u odnosu na stanje 1.1.2020. godine, a odnosi se na nabavke tijekom godine, ove godine nije evidentiran manjak sitnog inventara utvrđen redovnim godišnjim popisom imovine i obveza za 2020. godinu budući da zbog situacije vezano uz COVID-19 isti nije bilo moguće provesti.

**AOP – 052 – Građevinski objekti u pripremi** – povećane su za 422,9% ili za 110.653.017,00 kuna, a odnosi se na građevinsko-obrtničke radove na objektima Bolnice.

**AOP – 053 – Postrojenja i oprema u pripremi –** vrijednost opreme je povećana za 202,2% ili za 25.234,00 kuna koja je nabavljena potkraj godine, a nije stavljena u upotrebu.

**AOP – 059 – Zalihe za obavljanje djelatnosti –** ukupne zalihe povećane su za 65,8% ili za 469.994,00 kuna u odnosu na stanje početkom godine. Povećanje zaliha se odnosi na zalihu potrošnog medicinskog materijala što je povezano sa situacijom uz COVID-19.

**AOP – 062 – Roba za daljnju prodaju –** smanjenje zaliha robe za daljnju prodaju (trgovine i šankovi) evidentirano je zbog pada prodaje smještajnih kapaciteta i ugostiteljskih usluga a radi radova na energetskoj obnovi objekta Minerva (radovi u tijeku), kao i situacije vezane uz COVID-19.

**AOP – 063 – Financijska imovina –** na kraju godine bilježi smanjenje za 26,2% ili za 6.396.016,00 kuna radi podmirenja obveza za radove na energetskoj obnovi objekta Minerva (do kraja godine nisu refundirana sredstva iz EU fondova za financiranje spomenutih radova).

**AOP – 069 – Prijelazni račun –** na kraju godine evidentirani manji polozi gotovog novca na žiro-računu zbog pada prihoda od tržišta.

**AOP – 078 – Potraživanja od zaposlenih** – na kraju godine evidentirana manja potraživanja od zaposlenih za 22,3% ili za 6.395,00 kuna, manja kupovine zaposlenih u našim prodajnim prostorima.

**AOP – 081 – Ostala potraživanja –** smanjena su na kraju godine i iznose 627.728,00 kuna, a odnosi se na potraživanja za refundaciju bolovanja, za dane predujmove Elektri Varaždin za postavljanje trafo stanica za izgradnju Nacionalnog rehabilitacijskog centra za osobe s bolestima kralježnične moždine, potraživanja za povrat poreza i prireza, potraživanja od HZZO-a za refundaciju plaća pripravnika, te za plaćene predujmove za seminare koji zbog okolnosti nisu održani.

**AOP – 144 – potraživanja za pomoći iz inozemstva i od subjekata unutar općeg proračuna** – bilježi povećanje za 4.802,4% ili za 10.975.958,00 kuna, a odnosi se na potraživanja iz Fondova EU vezano uz refundaciju sredstava po građevinsko-obrtničkim radovima na energetskoj obnovi objekata Bolnice.

**AOP – 153 – Potraživanja za upravne i administrativne pristojbe, pristojbe po posebnim propisima i naknade –** bilježi smanjenje u odnosu na prethodnu godinu za 51,4% ili za 364.642,00 - potraživanja za dopunsko osiguranje su u padu u odnosu na stanje početkom godine – manje pacijenata zbog smanjenog obima fakturiranja.

**AOP – 154 – Potraživanje za prihode od prodaje proizvoda i robe te pruženih usluga** – povećani za 74,8% u odnosu na prethodnu godinu, a povećanje se odnosi na potraživanje dvojice liječnika koji su raskinuli radni odnos a sa Bolnicom su imali sklopljen Ugovor o međusobnim pravima i obvezama za vrijeme i nakon specijalizacije iz fizikalne medicine i rehabilitacije. Budući su ranije raskinuli radni odnos isti moraju vratiti Bolnici troškove plaća i ostalih naknada.

**AOP – 155 – Potraživanja za prihode iz proračuna –** odnosi se na potraživanja s osnove osnovnog osiguranja od HZZO-a (neizvršenje limita za 2020. godinu, slabije punjenje bolničkih kapaciteta, posljedično tome i manji iznos potraživanja). Do sada nije isknjiženo potraživanje iz knjigovodstvenih evidencija temeljem Zapisnika za 2019. godinu, a odnosi se na prekoračenje limita za 2019. godinu. Upravno vijeće nije prihvatilo rasknjiženje po Zapisniku.

**AOP – 157 – Ispravak vrijednosti potraživanja** – evidentirani iznos na kraju godine iznosi 914.983,00 kuna, veći je u odnosu na stanje 01.01.2020. godine za 494,6% ili za 761.097,00 kuna, a odnosi se povećani iznos potraživanja vezan uz zaduženje liječnika koji su raskinuli radni odnos a sa Bolnicom su imali sklopljen Ugovor o međusobnim pravima i obvezama za vrijeme i nakon specijalizacije iz fizikalne medicine i rehabilitacije.

**AOP – 160 – Potraživanja od prodaje proizvedene dugotrajne imovine** – evidentirani iznos na kraju godine iznosi 95.339,00 kuna, manji je u odnosu na stanje 01.01.2020. godine za 36,4% ili za 54.571,00 kuna, a odnosi se na otplatu stanova (otkup se smanjuje svake godine).

**AOP – 164 – Rashodi budućih razdoblja i nedospjela naplata prihoda –** na dan 01.01.2020. godine stanje iznosi 370.528,00 kuna - odnosi se na plaćanje naknade za zaštitu voda po osnovi privremenog rješenja nadležnog tijela, dok na kraju poslovne 2020. godine nemamo evidentirana knjižena na navedenoj poziciji. Po konačnom obračunu za 2019. godinu evidentirana pretplata.

**AOP – 171 – Obveze za zaposlene** – evidentirani iznos na kraju godine iznosi 5.256.490,00 kuna, manji je u odnosu na stanje 01.01.2020. godine za 16,7% ili za 1.053.610,00 kuna (manji broj zaposlenih u odnosu na 01.01.2020. godine – više odlazaka u mirovinu).

**AOP – 173 – Obveze za financijske rashode –** u odnosu na stanje 01.01.2020. godine obveze povećane za 916,80% ili za 133.866,00 kuna, a odnosi se na obveze za izdane Garancije (Upravni ugovor s Poreznom upravom), interkalarne kamate po kreditima HBOR-a i Zagrebačke banke. Prethodne 2019. godine podmirena je zadnja rata (glavnica) za otplatu kredita za hidroterapiju Terme, te su s tog osnova bile manje kamate na ostatak duga na dan 01.01.2020. godine.

**AOP – 179 – obveze za kazne, naknade šteta i kapitalne pomoći** – u 2019. godini evidentirana knjiženja za boravišnu pristojbu i obveze za ugovore o djelu. U 2020. godini napravljen ispravak i isto proknjiženo na ispravan konto.

**AOP – 180 – Ostale tekuće obveze** – bilježi povećanje u odnosu na stanje 01.01.2020. godine za 766% ili za 35.759.606,00 kuna, a odnosi se na obveze za porez na dodanu vrijednost u iznosu 6.446.792,17 kuna, obveze za manje izvršen rad prema HZZO-u u iznosu 33.391.333,63 kuna, obveze za primljene jamčevine u iznosu 279.963,56 kuna, obveze za EU predujmove 143.969,03 kuna, obveze za stambenu pričuvu u iznosu 103.199,03 kuna, te ostalo na akontacije za liječenje.

**AOP – 181 – Obveze za nabavu nefinancijske imovine –** bilježi povećanje u odnosu na stanje 01.01.2020. godine za 106,30% ili za 13.588.598,00 kuna. Iskazane su obveze za podmirenje radova po energetskoj obnovi objekta Minerva, Lovrina kupelj, Skup zgrada, stručni nadzor, kao i ostale obveze za radove obavljene na dodatnim ulaganjima na građevinskim objektima.

**AOP – 198 – Obveze za kredite i zajmove –** evidentirani iznos na kraju poslovne 2020. godine iznosi 53.459.941,00 kuna, a odnosi se na obveze po ESIF kreditima (32.591.515,00 kuna), kreditima poslovne Zagrebačke banke (20.868.426,00 kuna) za zatvaranje financijske konstrukcije vezano uz energetsku obnovu objekata Bolnice (objekt Minerva, objekt Lovrina kupelj, Skup zgrada).

**AOP – 227 – Odgođeno plaćanje rashoda** – evidentiran iznos od 1.544,00 kuna odnosi se na nefakturiranu robu (roba primljena, e-račun nije dostavljen).

**AOP – 251 – Izvanbilančni zapisi –** evidentirana su dana i primljena jamstva za kredite za energetsku obnovu bolničkih zgrada, primljena jamstva (bankarske garancije, zadužnice, novčani polozi) po osnovi sklopljenih ugovora (za dobro izvršenje ugovora).

## **Rezultat poslovanja iskazan na PR-RAS-u i Bilanci**

U obrascu PR-RAS iskazan je manjak prihoda poslovanja tekuće proračunske godine u iznosu 1.727.589,00 kuna, preneseni višak prihoda poslovanja iz prethodne godine iznosi 15.122.720,00 kuna. Na navedenom rezultatu napravljena je korekcija (umanjenje) (3/6) za kapitalne prijenose u iznosu 37.114.249,00 kuna, pa ukupni manjak prihoda poslovanja nakon korekcije iznosi 23.719.118,00 kuna (Bilanca AOP 243).

U obrascu PR-RAS manjak prihoda od nefinancijske imovine tekuće godine iznosi 116.876.733,00 kuna, iznos prenesenog manjka prihoda od nefinancijske imovine iznosi 24.360.182,00 kuna. Ukupni manjak od nefinancijske imovine iznosi 141.236.915,00 kuna korigirani (umanjen) je za kapitalne prijenose 37.114.249,00 kuna, pa iznosi 104.122.666,00 kuna (Bilanca AOP 244).

U obrascu PR-RAS višak prihoda poslovanja od financijske imovine tekuće godine iznosi 53.459.941,00 kuna i umanjen je za preneseni manjak prihoda u iznosu 933.238,00 kuna, pa korigirani višak prihoda od financijske imovine iznosi 52.526.702,00 kuna (Bilanca AOP 238).

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – OBRAZAC P-VRIO

**AOP – 018 – Promjene u obujmu imovine** – evidentirano smanjenje dugotrajne imovine odnosi se na isknjiženje nefinancijske imovine bez sadašnje vrijednosti (rashodi).

**AOP – 032 – Potraživanja za prihode poslovanja** – povećanje u iznosu od 78,00 kuna se odnosi na više naplaćena potraživanja za koje nije tražen povrat, dok se smanjenje u iznosu 35.087,00 kuna odnosi na otpis nenaplativih potraživanja od kupaca (Odluka Upravnog vijeća br. 01-1478/3-2020. od 30.11.2020. godine).

# BILJEŠKE UZ „IZVJEŠTAJ O OBVEZAMA“ ZA RAZDOBLJE OD 1. SIJEČNJA DO 31. PROSINCA 2020. GODINE

**AOP – 001 – Stanje obveza na početku izvještajnog razdoblja –** iznosi 28.322.577,00 kn, dok na kraju izvještajnog razdoblja (AOP – 036) iznosi 130.180.611,00 kuna. Pokazatelji ukazuju na povećanje obveza za 101.858.034,00 kuna ili 359,63%. Najveći dio obveza odnosi se na obveze prema dobavljačima za radove na energetskoj obnovi objekata Bolnice, obveze prema zaposlenima, obveze prema bankama, te obveze za manje izvršen rad prama HZZO-u. Evidentirane dospjele obveze (AOP 037) iznose 22.882.183,00 kuna, a odnose se na obveze za živežne namirnice u iznosu 412.929,00 kuna, obveze za materijalne rashode u iznosu 370.529,00 kuna, obveze za usluge u iznosu 60.822,00 kuna, te obveze za dodatna ulaganja na građevinskim objektima – energetska obnova Bolničkih zgrada u iznosu 22.037.903,00 kuna.

**AOP – 019 – Podmirene obveze u izvještajnom razdoblju** – evidentirane su u iznosu 237.368.271,00 kuna. Za podmirenje međusobnih obveza proračunskih korisnika u iznosu 254.967,00 kuna, za rashode poslovanja u iznosu 154.054.053,00 kuna (prema zaposlenima, za materijalne rashode, financijske rashode, kazne i ostale tekuće obveze), za nabavu nefinancijske imovine 82.389.221,00 kuna, te za podmirenje financijskih obveza (otplata glavnice za dugoročni kredit za hidroterapiju Terme) u iznosu 670.030,00 kuna.

**AOP – 090 – Stanje obveza na kraju izvještajnog razdoblja** – evidentirane su u iznosu 130.180.611,00 kuna i to za dospjele obveze u iznosu 22.882.183,00 kuna:

* Za međusobne obveze proračunskih korisnika zdravstvenih ustanova u iznosu 38.498,00 kuna (sistematski pregledi zaposlenika, usluge mikrobiologije za bolničke pacijente),
* Za rashode poslovanja u iznosu 805.782,00 kuna za podmirenje obveza (živežne namirnice, razne usluge),
* Za obveze na nefinancijskoj imovini (obveza za privremene situacije za radove na energetskoj obnovi objekata Bolnice) u iznosu 22.037.903,00 kuna.

**IZVJEŠTAJ O RASHODIMA PREMA FUNKCIJSKOJ KLASIFIKACIJI ZA RAZDBOLJE OD 1. SIJEČNJA DO 31. PROSINCA 2020. GODINE**

Specijalna bolnica za medicinsku rehabilitaciju Varaždinske Toplice obavlja bolničku, te specijalističko-konzilijarnu zdravstvenu zaštitu za koju su rashodi iskazani na AOP 097 – usluge specijalističkih bolnica (razred 3 i 4) u iznosu 201.161.106,00 kuna. U 2020. godini iskazani su rashodi veći za 72,9% ili za 84.846.519,00 kuna u odnosu na prethodnu godinu radi iskazivanja rashoda energetske obnove objekata Bolnice (privremene situacije + stručni i projektantski nadzor).

Specijalna bolnica za medicinsku rehabilitaciju ostvaruje i vlastite prihode od tržišta – od turističko ugostiteljskog dijela, smještajnog dijela, a rashodi po osnovi navedene djelatnosti iskazani su u okviru funkcije 0472- hoteli i restorani (AOP 059) u iznosu 17.207.299,00 kuna, manji su za 20,9%.

**AOP – 137 –** u 2020. godini iskazani su rashodi u iznosu 218.368.405,00 kuna, što je više za 58,2% u odnosu na prethodnu godinu (veći rashodi za plaće zaposlenih, evidentirani rashodi na energetskoj obnovi objekata Bolnice, rashodi na pripremi izgradnje Nacionalnog rehabilitacijskog centra za osobe s bolestima kralježnične moždine (Spinalni centar).

**BILJEŠKE U VEZI ZAPISNIKA O USKLAĐENJU I KONAČNOM OBRAČUNU RADA BOLNIČKIH ZDRAVSTVENIH USTANOVA ZA RAZDOBLJE OD 1. SIJEČNJA DO 31. PROSINCA 2020. GODINE**

Dana 01.02.2021. godine zaprimili smo od HZZO-a Varaždin uskladu stanja o godišnjem obračunu limita i izvršenju rada bolničke zdravstvene ustanove. Uskladom o godišnjem obračunu limita i izvršenju rada utvrđeno je manje izvršenje u odnosu na doznačena sredstva u iznosu od 33.390.054,52 kn, odnosno po našim knjigovodstvenim evidencijama iznos od 33.391.334,00 kuna (razlika u iznosu 1.279,48 kuna odnosi se na prijenos podataka koji je nastao prilikom implementacije novog jedinstvenog poslovnog i bolničkog sustava). Razlika po usklađenju s HZZO-om u iznosu od 1.279,48 kuna biti će korigirana u našim evidencijama u 2021. godini na dan 01. siječnja po početnom stanju. Neizvršenje limita posljedica je pandemije COVID-19 (manje pacijenata na bolničkom liječenju), te izvođenja građevinsko-obrtničkih radova na energetskoj obnovi objekata Bolnice. Za razliku više doznačenih sredstva od stvarno izvršenih usluga napravljena je korekcija - iznos storniran sa prihoda i iskazane su obveze prema HZZO-u za manje izvršen rad.

U Var. Toplicama, 31.12.2020.

***Broj: 04-179/1-2020.***

*Osoba za kontakt: v.d. Voditeljica odjela za financijske poslove, Spomenka Sakač, 042/633-384.*

Ravnatelj:

Denis Kovačić, dr. med. spec.